
Comisia  pentru  cultură, arte, mijloace de informare în masă
Bucureşti,  29.05.2017 

Nr. 4c-10/17/29.05.2017
PLx. 77/2017
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra Proiectului de Lege privind achiziţionarea imobilului Ansamblul conacului Brătianu–Florica („Vila Florica”), situat în localitatea Ştefăneşti, judeţul Argeş, de către Ministerul Culturii, transmis spre dezbatere în fond, cu adresa nr.PLx.77/2017, Camera Deputaţilor fiind Cameră decizională. 
                                              PREŞEDINTE

 Gigel Sorinel ŞTIRBU
Parlamentul  României

Bucureşti,  08.05.2017 

Nr. 4c-10/17/08.05.2017

PLx. 77/2017

Comisia  pentru  cultură, arte, mijloace de informare în masă
RAPORT 
asupra Proiectului de Lege privind achiziţionarea imobilului Ansamblul conacului Brătianu – Florica („Vila Florica”), situat în localitatea Ştefăneşti, judeţul Argeş, de către Ministerul Culturii
Proiectul de Lege privind achiziţionarea imobilului Ansamblul conacului Brătianu – Florica („Vila Florica”), situat în localitatea Ştefăneşti, judeţul Argeş, de către Ministerul Culturii a fost transmis Comisiei pentru cultură, arte, mijloace de informare în masă, cu adresa  nr. PL–x 77 din 1 februarie 2017.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci, Comisiei pentru administraţie publică şi amenajarea teritoriului şi Comisiei juridice de disciplină şi imunităţi. Până la data întocmirii raportului s-au primit avize favorabile din partea Comisiei pentru administraţie publică şi amenajarea teritoriului şi Comisiei juridice de disciplină şi imunităţi. 


Senatul, în calitate de primă Cameră sesizată, a adoptat proiectul de Lege în şedinţa din 22 decembrie 2016, în condiţiile articolului 75 alineatul (2) teza a III-a din Constituţia României, republicată.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege în şedinţele din zilele de 7 şi 28 martie 2017.


La lucrările Comisiei şi-au înregistrat prezenţa un număr de 14         deputaţi, din totalul de 15 membri.

În conformitate cu prevederile art.55 din Regulamentul Camerei Deputaţilor, republicat, din partea Guvernului a participat la lucrările Comisiei, domnul Alexandru Oprean, secretar de stat în cadrul Ministerului Culturii şi Identităţii Naţionale, care a precizat faptul că ministerul nu susţine adoptarea proiectului de lege.
Proiectul de Lege supus dezbaterii are ca obiect de reglementare achiziţionarea imobilului Ansamblul conacului Brătianu–Florica („Vila Florica”), situat în localitatea Ştefăneşti, judeţul Argeş de către Ministerul Culturii şi Identităţii Naţionale.



La dezbaterea proiectului de Lege Comisia a avut în vedere avizul favorabil, cu observaţii şi propuneri, al Consiliului Legislativ transmis cu nr. 652 din 6 iulie 2016.
În urma examinării proiectului de Lege şi a opiniilor exprimate, deputaţii prezenţi la lucrări, au hotărât, cu majoritate de voturi (o abţinere), să supună plenului Camerei Deputaţilor, adoptarea proiectului de Lege privind achiziţionarea imobilului Ansamblul conacului Brătianu–Florica („Vila Florica”), situat în localitatea ŞtefăneŞti, judeţul Argeş, de către Ministerul Culturii, în forma adoptată de Senat. 
În raport de obiectul şi conţinutul reglementării proiectul de lege face parte din categoria legilor ordinare.

                      PREŞEDINTE                                  SECRETAR                     

                Gigel Sorinel STIRBU                        Beatrice TUDOR
[image: image3.png]



PAGE  
1

